techiaith/cofnodycynulliad_en-cy huggingface dataset:
English: Thank you for your statement this afternoon, Minister, and for addressing members of the health committee earlier today, at lunchtime - and a happy new year, of course. Thankfully, of course, according to many experts, we're in a transition from a pandemic to an endemic. While we learn to live with this disease, we must redouble efforts to protect the most vulnerable, those living in our care homes. Thankfully, the vaccines appear to be holding their own against the omicron variant, at least when it comes to hospitalisations and deaths. Minister, thanks to an amazing job by all involved in the vaccine roll-out, from the UK and Welsh Governments to the army of volunteers at our mass vax centres, over half the UK population have been boosted to date. However, we still have a large percentage of care home staff yet to be boosted - as many as one in four. We also have one out of every 10 care home residents yet to receive their third jab. Minister, when will all care home staff and residents be boosted, and will you make this a top priority? And what additional measures are you proposing to protect care home residents, going forwards? Finally, Minister, as well as vaccines, our care home staff need additional protections because they can't work from home. Will you ensure that all care home staff are provided with the best possible PPE, such as FFP3 masks? Thank you.
Welsh: Diolch i chi am eich datganiad y prynhawn yma, Gweinidog, ac am annerch aelodau'r pwyllgor iechyd yn gynharach heddiw, amser cinio - a blwyddyn newydd dda, wrth gwrs. Diolch byth, wrth gwrs, yn ôl llawer o arbenigwyr, rydym ni mewn cyfnod o drawsnewid o bandemig i endemig. Wrth i ni ddysgu byw gyda'r clefyd hwn, mae'n rhaid i ni ddyblu ymdrechion i ddiogelu'r rhai mwyaf agored i niwed, y rhai sy'n byw yn ein cartrefi gofal. Diolch byth, mae'n ymddangos bod y brechlynnau yn dal eu tir yn erbyn yr amrywiolyn omicron, o leiaf o ran y derbyniadau i'r ysbyty a marwolaethau. Gweinidog, diolch i'r gwaith anhygoel gan bawb sy'n ymwneud â chyflwyno'r brechlyn, o Lywodraethau'r DU a Chymru i'r fyddin o wirfoddolwyr yn ein canolfannau brechu torfol, mae dros hanner poblogaeth y DU wedi cael brechlyn atgyfnerthu hyd yma. Fodd bynnag, mae gennym ni ganran fawr o staff cartrefi gofal nad ydyn nhw wedi cael y brechlyn atgyfnerthu - cymaint ag un o bob pedwar. Mae gennym ni hefyd un o bob 10 preswylydd cartref gofal nad ydyn nhw wedi derbyn eu trydydd pigiad. Gweinidog, pryd bydd holl staff a phreswylwyr cartrefi gofal yn cael brechlyn atgyfnerthu, ac a wnewch chi roi'r flaenoriaeth uchaf i hyn? A pha fesurau ychwanegol ydych chi'n eu cynnig i amddiffyn preswylwyr cartrefi gofal, wrth symud ymlaen? Yn olaf, Gweinidog, yn ogystal â brechlynnau, mae angen amddiffyniadau ychwanegol ar staff ein cartrefi gofal gan na allan nhw weithio gartref. A wnewch chi sicrhau bod holl staff cartrefi gofal yn cael y cyfarpar diogelu personol gorau posibl, fel masgiau FFP3? Diolch.
English: Thank you very much, Llywydd, and happy new year. You will be aware of the evidence that my colleague Liz Saville Roberts, the Member of Parliament for Dwyfor Meirionnydd in Westminster, has put forward, and the evidence put forward by my colleague here, Rhys ab Owen, of their experiences in talking about their loved ones with dementia and living in care homes in the midst of the coronavirus pandemic. Everyone understands fully the need to control the infection and to safeguard public health. As you mentioned in response to Gareth Davies, it's a matter of striking a balance, but I'm afraid in this case the balance is incorrect. Groups of people who have particular needs have different rules when it comes to visits. If you consider mothers and newborns, for example, it's possible for them to ensure that partners are part of the birthing process. There is room to argue therefore that we should have the same kind of exceptions for patients with dementia, for example. These people are being excluded from the love of their loved ones, and that's contrary to some of their greatest needs. So, will you look again at the guidelines and ensure that the loved ones of patients of this kind have access to homes, so that they can spend vital time in the company of their loved ones?
Welsh: Diolch yn fawr iawn, Llywydd, a blwyddyn newydd dda. Mi fyddwch chi, Lywydd, yn ymwybodol o'r dystiolaeth mae fy nghyfaill Liz Saville Roberts, Aelod Seneddol Dwyfor Meirionnydd yn San Steffan, ac yn wir ein cyfaill ni yma, Rhys ab Owen, wedi ei chyflwyno o'u profiadau nhw wrth sôn am eu hanwyliaid sydd efo dementia ac yn byw mewn cartref gofal yng nghanol coronafeirws. Mae pawb yn dallt yn iawn yr angen i reoli'r haint a diogelu ein hiechyd cyhoeddus. Fel y sonioch chi rŵan hyn wrth Gareth Davies, mae'n fater o gael balans, ond mae arnaf ofn yn yr achos yma fod y balans hwyrach yn anghywir. Mae grwpiau o bobl sydd ag anghenion arbennig efo gwahanol reolau pan fo'n dod i ymweliadau. Os gwnewch chi ystyried mamau a babanod newyddanedig, er enghraifft, mae lle iddyn nhw sicrhau fod partneriaid yn rhan o'r broses enedigaeth. Mae yna le felly i ddadlau y dylid cael yr un math o eithriadau ar gyfer cleifion efo nam ymenyddol, megis pobl sydd efo dementia. Mae amddifadu'r bobl yma o gariad eu hanwyliaid yn mynd yn groes i'r hawliau dynol mwyaf elfennol sydd ganddyn nhw. A wnewch chi felly ailedrych ar y canllawiau a sicrhau bod anwyliaid cleifion o'r fath yn cael mynediad i gartrefi, a threulio amser hanfodol yng nghwmni eu hanwyliaid?
English: Thank you very much, Mabon. I'm very aware of the situation and how difficult it is for those who are suffering dementia who don't understand exactly what is going on, and why they can't see their loved ones. But the fact is that our guidelines are clear. We have made it entirely clear that we expect care homes to allow people to visit, especially if they are a very close family member. The guidelines are very clear. The problem that we have here is that some of the care homes that are privately run, they say that they don't want these guidelines to apply in their case, and they are concerned perhaps in some cases that their insurance, for example, wouldn't protect them if there were to be a situation if COVID were to be introduced into that care home. So, our guidelines are as clear as they can be: people should be able to visit their loved ones. But that's where the issue arises, because the majority of the care homes are private care homes that have private insurance, and they then make that decision.
Welsh: Diolch yn fawr, Mabon. Dwi'n ymwybodol iawn o'r sefyllfa a pha mor anodd yw hi i bobl sydd yn dioddef o dementia sydd ddim yn gallu deall beth yn union sy'n digwydd, a pham nad ydyn nhw'n gallu gweld eu hanwyliaid. Ond y ffaith yw bod ein canllawiau ni'n glir. Rŷm ni wedi ei gwneud hi'n hollol glir ein bod ni yn disgwyl i gartrefi gofal ganiatáu pobl i ymweld, yn arbennig os ydyn nhw'n berthynas agos. Mae'r canllawiau'n hollol glir. Y broblem sydd gyda ni yma yw bod rhai o'r cartrefi gofal sydd yn breifat, nhw sydd yn dweud nad ydyn nhw eisiau i'r canllawiau yma i ddigwydd, ac maen nhw ofn efallai mewn rhai achosion na fydd eu hyswiriant nhw, er enghraifft, yn eu diogelu nhw os bydd yna sefyllfa lle mae COVID wedyn yn cael ei gyflwyno i'r cartrefi gofal yna. Felly, mae'n canllawiau ni mor glir ag y gallan nhw fod: mi ddylai bod pobl yn gallu ymweld â'u hanwyliaid. Ond dyna lle mae'r broblem, achos mae'r rhan fwyaf o'r cartrefi gofal yn gartrefi preifat sydd gydag yswiriant preifat, a nhw sydd wedyn yn gwneud y penderfyniad yna.
English: The public health position in Wales today still remains fragile; an estimated one in 20 citizens infected, cases testing positive around 50 per cent and, as a direct consequence, staff absences across the Welsh NHS running at just over 8 per cent last week, with some trusts double this. So, it's no surprise then that the Aneurin Bevan health board in Gwent has decreed essential-only hospital visits for patients. Minister, it is never too late to be vaccinated in Wales. Indeed, we know that vaccination makes a fundamental difference, and that is why 1.7 million Welsh residents have already received their booster jabs. What can the Welsh Government, Minister, do to promote, publicise and make available more walk-in vaccination clinics, such as those being held today at the Pontllanfraith mass vaccination centre in Islwyn, and what more can the Welsh Government do to reach those who currently remain unvaccinated to convince them of the advantages that vaccinations offer to themselves, their families and to all of us? Diolch.
Welsh: Mae sefyllfa iechyd y cyhoedd yng Nghymru heddiw yn dal yn fregus; amcangyfrifir bod un o bob 20 o ddinasyddion wedi eu heintio, mae achosion sy'n profi'n bositif tua 50 y cant ac, o ganlyniad uniongyrchol, mae absenoldebau staff ar draws GIG Cymru ychydig dros 8 y cant yr wythnos diwethaf, gyda rhai ymddiriedolaethau yn gweld dwywaith hyn. Felly, nid yw'n syndod bod bwrdd iechyd Aneurin Bevan yng Ngwent wedi dyfarnu ymweliadau hanfodol yn unig â chleifion mewn ysbytai. Gweinidog, nid yw byth yn rhy hwyr i gael eich brechu yng Nghymru. Yn wir, rydym ni'n gwybod bod brechu'n gwneud gwahaniaeth sylfaenol, a dyna pam mae 1.7 miliwn o drigolion Cymru eisoes wedi cael eu pigiadau atgyfnerthu. Beth all Llywodraeth Cymru ei wneud, Gweinidog, i hyrwyddo, rhoi cyhoeddusrwydd a sicrhau bod mwy o glinigau brechu galw i mewn ar gael, fel y rhai sy'n cael eu cynnal heddiw yng nghanolfan frechu torfol Pontllanfraith yn Islwyn, a beth arall all Llywodraeth Cymru ei wneud i gyrraedd y rhai nad ydyn nhw wedi eu brechu ar hyn o bryd i'w hargyhoeddi o'r manteision y mae brechlynnau'n eu cynnig iddyn nhw, eu teuluoedd ac i bob un ohonom? Diolch.
English: How do you respond to concern raised with me by deaf community representatives in north Wales about the lack of information in British sign language on the official website on how to take lateral flow tests and PCR tests, where, as they state, if their members are struggling, even with their assistance, then others must be also? Concern was also raised with me by constituents after the announcement 12 days ago that the Welsh Government had agreed to loan 4 million lateral flow tests to the UK Government, which deals with distribution for the whole of the UK, where they had unsuccessfully attempted to find lateral flow tests in chemists and distribution centres open in four Flintshire and Denbighshire towns. How do you therefore respond to their statement that this lack of availability was not compatible with Mark Drakeford's statement that we have more than a greater supply to meet our needs, and to the subsequent statement yesterday that, although they have now managed to source lateral flow tests, staff and customers at the pharmacies they went to during their search for these the previous week told them that it was viewed as luck if one managed to get them?
Welsh: Sut ydych chi'n ymateb i bryder a godwyd gyda mi gan gynrychiolwyr y gymuned fyddar yn y gogledd am y diffyg gwybodaeth yn iaith arwyddion Prydain ar y wefan swyddogol ar sut i gymryd profion llif unffordd a phrofion PCR, ac, fel y maen nhw'n ei ddweud, os yw eu haelodau nhw'n cael trafferth, hyd yn oed gyda'u cymorth nhw, yna mae'n rhaid bod eraill hefyd? Codwyd pryder hefyd gyda mi gan etholwyr ar ôl y cyhoeddiad 12 diwrnod yn ôl fod Llywodraeth Cymru wedi cytuno i fenthyg 4 miliwn o brofion llif unffordd i Lywodraeth y DU, sy'n delio â dosbarthu ar gyfer y DU gyfan, pan oedden nhw wedi ceisio heb lwyddiant i ddod o hyd i brofion llif unffordd mewn fferyllfeydd a chanolfannau dosbarthu sydd ar agor mewn pedair tref yn sir y Fflint a sir Ddinbych. Sut ydych chi felly'n ymateb i'w datganiad nad oedd y niferoedd nad oeddynt ar gael yn gydnaws â datganiad Mark Drakeford bod gennym fwy na digon o gyflenwad i ddiwallu ein hanghenion ni, ac i'r datganiad dilynol ddoe, er eu bod bellach wedi llwyddo i gael profion llif unffordd, bod staff a chwsmeriaid yn y fferyllfeydd yr aethon nhw iddyn nhw wrth chwilio am y rhain yr wythnos flaenorol wedi dweud wrthyn nhw ei fod yn cael ei ystyried yn lwc oes oeddech chi'n llwyddo i'w cael?
English: Thanks very much, Mark. I'll take up your point about the facilities for deaf people. I want to make sure that those are addressed, so I'll certainly take that away and see if our officials are able to give some clearer advice on that. In relation to the lateral flow tests, I think that it is important, where we can - . You know, we're party that believes in the United Kingdom, and there are times when we'll be asking for support from the United Kingdom Government, and on this occasion, they were asking for our support. There's a huge difference, Mark, between supply and distribution. So, there's not a problem with supply - there's plenty of supply - the issue has been with distribution. Now, when it comes to pharmacies, the responsibility for distribution to the pharmacies is with the UK Government. So, I would suggest, Mark, that you have a word with your colleagues in Westminster and tell them to pull their finger out and to make sure that we can get access to those lateral flow tests in our pharmacies. We're putting pressure on, but it would be very helpful, Mark, if you could speak to your counterparts in your party and ask them to put pressure on the Tory Government to make sure that there is a better system of distribution. The supply in Wales is fine. The distribution is the problem, and when it comes to pharmacy distribution, that is the responsibility of the UK Government.
Welsh: Diolch yn fawr iawn, Mark. Fe wnaf godi eich pwynt am y cyfleusterau ar gyfer pobl fyddar. Rwyf eisiau sicrhau bod y rheini'n cael sylw, felly fe fyddaf yn sicr yn nodi hyn a gweld a all ein swyddogion roi cyngor cliriach ar hynny. O ran y profion llif unffordd, rwy'n credu ei bod yn bwysig, pan allwn ni - . Wyddoch chi, rydym yn blaid sy'n credu yn y Deyrnas Unedig, ac mae adegau pan fyddwn ni'n gofyn am gefnogaeth gan Lywodraeth y Deyrnas Unedig, a'r tro hwn, roedden nhw'n gofyn am ein cefnogaeth ni. Mae gwahaniaeth enfawr, Mark, rhwng cyflenwi a dosbarthu. Felly, nid oes problem gyda chyflenwi - mae digon o gyflenwad - gyda dosbarthu y mae'r broblem wedi bod. Nawr, pan ddaw'n fater o fferyllfeydd, Llywodraeth y DU sy'n gyfrifol am ddosbarthu i'r fferyllfeydd. Felly, byddwn i'n awgrymu, Mark, eich bod yn cael gair gyda'ch cydweithwyr yn San Steffan a dweud wrthyn nhw i fynd ati i sicrhau y gallwn ni gael gafael ar y profion llif unffordd hynny yn ein fferyllfeydd. Rydym ni'n rhoi pwysau, ond byddai'n ddefnyddiol iawn, Mark, pe gallech chi siarad â'ch cymheiriaid yn eich plaid a gofyn iddyn nhw roi pwysau ar y Llywodraeth Dorïaidd i sicrhau bod yna system ddosbarthu well. Mae'r cyflenwad yng Nghymru yn iawn. Y dosbarthiad yw'r broblem, a phan ddaw'n fater o ddosbarthu i fferyllfeydd, Llywodraeth y DU sy'n gyfrifol am hynny.
English: Thank you, Llywydd, and thank you, Minister, for the statement today. I'd like to add to your thanks to the healthcare workers for their heroic work, and I'd like to extend my thanks to unpaid carers for everything that they're doing at the moment. In terms of free LFTs, is it possible to have confirmation that they will continue to be available free of charge in Wales, regardless of what happens in England? This is something that unpaid carers have raised with me as a concern, because they're very dependent on them in terms of being able to do everything within their ability to safeguard their loved ones from the virus. Also, an issue that I have raised with you before, namely COVID passes for individuals who can't be vaccinated or who can't take an LFT - can we have an update, please, in terms of when this work will be completed, to give assurance to those individuals who currently can't live their full lives within the restrictions, because they can't access a pass?
Welsh: Diolch, Llywydd, a diolch, Weinidog am y datganiad heddiw. Hoffwn ategu eich diolch i weithwyr a gwirfoddolwyr y gwasanaeth iechyd am eu gwaith arwrol, a hoffwn ymestyn hefyd fy niolch i ofalwyr a gofalwyr di-dâl am bopeth y maen nhw'n ei wneud ar y funud. O ran profion llif unffordd am ddim, ydy hi'n bosib cael cadarnhad y byddan nhw'n parhau i fod ar gael ac am ddim yma yng Nghymru, beth bynnag fydd yn digwydd yn Lloegr? Mae hyn yn rhywbeth y mae gofalwyr di-dâl wedi codi gyda mi fel pryder, gan eu bod yn ddibynnol iawn arnynt o ran medru gwneud popeth o fewn eu gallu i warchod eu hanwyliaid rhag y feirws. Hefyd, pwnc dwi wedi ei godi efo chi o'r blaen, sef pasys COVID ar gyfer unigolion sydd methu a chael eu brechu neu'n methu â chymryd prawf llif unffordd - oes modd cael diweddariad, os gwelwch yn dda, o ran pryd fydd y gwaith yma'n cael ei gwblhau, er mwyn rhoi sicrwydd i'r unigolion hynny sydd, ar y funud, methu byw bywydau llawn o fewn y cyfyngiadau gan nad ydynt yn gallu cael mynediad i bàs?
English: We have a procedural motion. First of all, the motion to suspend Standing Orders to allow items 6 and 7 to be debated. I call on the Trefnydd to move that motion.
Welsh: Ambell gynnig gweithdrefnol nawr. Y cyntaf ohonyn nhw yw'r cynnig i atal Rheolau Sefydlog dros dro er mwyn caniatáu i eitemau 6 a 7 gael eu trafod heddiw. Dwi'n galw ar y Trefnydd i wneud y cynnig hwnnw'n ffurfiol.
English: The proposal is to suspend Standing Orders. Does any Member object? I don't see any objections, and therefore the motion is agreed in accordance with Standing Order 12.36.
Welsh: Iawn. Y cynnig, felly, yw i atal y Rheolau Sefydlog dros dro. A oes unrhyw Aelod yn gwrthwynebu hynny? Dwi ddim yn gweld gwrthwynebiad, ac felly mae hynny wedi cael ei dderbyn o dan Reol Sefydlog 12.36.
English: In accordance with Standing Order 12.24, unless a Member objects, the three motions under items 5, 6 and 7 on the Health Protection (Coronavirus Restrictions) (No. 5) (Wales) Regulations 2021, will be grouped for debate but with votes taken separately. If there are no objections to that, we can move on and have that debate on the three sets of regulations.
Welsh: Y cynnig nesaf, ac yn unol â Rheol Sefydlog 12.24, oni bai bod Aelod yn gwrthwynebu, yw y bydd y tri chynnig o dan eitemau 5, 6 a 7 ar y rheoliadau diogelu iechyd, cyfyngiadau'r coronafeirws, yn cael eu grwpio i'w trafod ond yn cael eu pleidleisio arnyn nhw ar wahân. Felly, os dwi ddim yn gweld gwrthwynebiad i hynny, fe fedrwn ni symud ymlaen i wneud hynny ac i gael y drafodaeth ar y tri set o reoliadau.
English: I call on the Minister for Health and Social Services, Eluned Morgan, to move the motions. Thank you.
Welsh: Ac felly, dwi'n galw ar y Gweinidog Iechyd a Gwasanaethau Cymdeithasol i gyflwyno'r cynigion yma. Eluned Morgan.
English: Members will be aware that Wales moved to alert level 2 on Boxing Day. These changes were made through the No. 25 regulations before us today. These include a general requirement for businesses to put measures in place to ensure social distancing of 2m in all regulated premises, including workplaces where that is reasonable. There is a rule of six for gatherings in pubs and restaurants and in cinemas and theatres. Every regulated and licensed premises must take appropriate measures to safeguard customers and staff, including table service. Face coverings are a requirement in hospitality areas at all times, apart from when people are seated. Large events are not allowed; the maximum number of people who can gather at an indoor event is 30, with 50 in open-air venues, and it's a requirement for nightclubs to close. I can assure Members that we don't take these steps lightly. The omicron wave, however, has provided further evidence that this pandemic is not over. These measures are important to safeguard Wales. Thank you, Llywydd.
Welsh: Bydd yr Aelodau'n ymwybodol bod Cymru wedi symud i lefel rybudd 2 ar Ŵyl San Steffan. Darparwyd ar gyfer y mesurau ychwanegol hyn gan reoliadau diwygio Rhif 25, sydd ger ein bron ni heddiw, ac mae'r rhain yn cynnwys gofyniad cyffredinol i fusnesau rhoi mesurau ar waith i sicrhau pellter cymdeithasol o 2m ym mhob safle sy'n cael ei reoleiddio, gan gynnwys gweithleoedd pan fo hynny'n rhesymol. Mae rheol o chwech o bobl ar gyfer ymgynnull mewn lleoliadau, fel, er enghraifft, bwytai a thafarndai ac mewn sinemâu neu theatrau. Rhaid i bob lleoliad trwyddedig gymryd mesurau ychwanegol i ddiogelu cwsmeriaid a staff, gan gynnwys gwasanaeth gweini wrth y bwrdd. Mae gorchuddion wyneb yn ofynnol mewn lleoliadau lletygarwch bob amser, heblaw pan fo pobl yn eistedd. Nid yw digwyddiadau mawr yn cael eu caniatáu; y nifer mwyaf o bobl sy'n cael ymgynnull mewn digwyddiad o dan do yw 30, a 50 yn yr awyr agored, ac mae'n ofynnol i glybiau nos i gau. Gallaf sicrhau Aelodau nad ydym ni'n cymryd y mesurau hyn yn ysgafn. Mae'r don omicron, fodd bynnag, wedi darparu rhagor o dystiolaeth nad yw'r pandemig yma ar ben. Mae'r digwyddiadau hyn yn bwysig i ddiogelu Cymru. Diolch, Llywydd.
English: I call now on the Chair of the Legislation, Justice and Constitution Committee, Huw Irranca-Davies.
Welsh: Galwaf nawr ar Gadeirydd y Pwyllgor Deddfwriaeth, Cyfiawnder a'r Cyfansoddiad, Huw Irranca-Davies.
English: Thank you, Llywydd, and thank you, Minister. We considered these regulations at our meeting yesterday, and our reports to the Senedd containing merits reporting points on each of these regulations were laid immediately afterwards.
Welsh: Diolch, Llywydd, a diolch, Gweinidog, hefyd. Ystyriwyd y rheoliadau hyn yn ein cyfarfod ddoe, a gosodwyd ein hadroddiadau i'r Senedd sy'n cynnwys pwyntiau adrodd ar y rhinweddau ar gyfer pob un o'r rheoliadau hyn yn syth wedyn.